Ħsieb minn Fr Michael Bugeja Ara l-qari kollu tal-quddiesa tal-lum: Wara ż-żjara li saritlu minn qrabatu li rieduh jeqaf mill-predikazzjoni tiegħu biex jisma' dak li kellhom x'jgħidulu huma, Ġesù jirrifletti permezz ta' din il-parabbola – il-bidwi li ħareġ jiżra' u li fiha jgħidilna x'jiġri miż-żerriegħa. Hija riflesjoni fuq il-kelma li ġie biex iwassal. Hu stess ifisser dak likien qed jgħid. Hu kien jaf x'qed iseħħ, iżda ried lil dawk li jisimgħuh jifhmu huma wkoll. Il-bidwi ħareġ jiżra u ż-żerriegħa waqgħet fuq art differenti minn oħra. Kull tip ta' art hija spjegata biex Ġesù ma jħallix dubju dwar daklikien qed jgħid. L-ewwel ħaġa li toqlotna hi li l-bidwi ried jiżra kullimkien. Mhux jaħdem bl-addoċċ, iżda qed joffri l-opportunità lil kulħadd, li lest li jisma. Ir-rejazzjoni hija differenti u r-rejazzjoni tħalli r-riżultat. Mhux qed jitkellem biss dwar kategoriji ta' nies, imma wkoll dwar rejazzjonijiet differenti mill-istess individwu jew mill-istess komunità. Daqqa nirrejaġixxu mod u daqqa nirrejaġixxu mod ieħor. Il-kelma qiegħda hemm dejjem għal kulħadd. Alla ma jaqta' qalbu minn ħadd u jagħti ċans dejjem lil kulħadd.
L-Evanġelju tal-Erbgħa, 24 ta' Jannar 2018